
Text rozhodnutia
Súd: Krajský súd Prešov Spisová značka: 1Sd/91/2015 Identifikačné číslo súdneho spisu: 8015201130 Dátum vydania rozhodnutia: 26. 01. 2016 Meno a priezvisko sudcu, VSÚ: JUDr. Viera Zoľáková ECLI: ECLI:SK:KSPO:2016:8015201130.1 Uznesenie Krajský súd v Prešove v právnej veci navrhovateľa U. S., bývajúceho v E., H. štvrť č. 6, proti odporkyni K. poisťovni ústredie v Bratislave, Ul. 29.augusta č.8, Bratislava, o invalidný dôchodok rozhodol r o z h o d o l : Súd konanie z a s t a v u j e . Žiaden z účastníkov n e m á právo na náhradu trov konania. o d ô v o d n e n i e : Návrhom zo dňa 7. októbra 2015 sa navrhovateľ domáhal preskúmania rozhodnutia odporkyne zo dňa 12. augusta 2015 č. 801 117 9143 0, ktorým mu bola zamietnutá žiadosť o invalidný dôchodok zo dňa 3. augusta 2015. Zmenovým rozhodnutím zo dňa 22. decembra 2015, č. 801 117 9143 0 - I. odporkyňa zrušila svoje rozhodnutie zo dňa 12. augusta 2015 a vyhovela opravnému prostriedku navrhovateľa v plnom rozsahu. Podľa ustanovenia § 250o O.s.p., ak správny orgán ktorého rozhodnutie súd preskúmava, vydá nové rozhodnutie, ktorým návrhu celkom vyhovie, súd uznesením konanie zastaví. V danom prípade odporkyňa zmenovým rozhodnutím vyhovela opravnému prostriedku navrhovateľa v celom rozsahu, a preto súd konanie zastavil. O náhrade trov konania súd rozhodol podľa § 146 ods. 1 písm. c/ O.s.p. v spojení s ustanovením § 246c O.s.p., podľa ktorého žiaden z účastníkov nemá právo na náhradu trov konania podľa jeho výsledku, ak bolo konanie zastavené. Poučenie: Proti tomuto uzneseniu je prípustné odvolanie do 15 dní odo dňa jeho doru- čenia na Najvyšší súd SR v Bratislave prostredníctvom Krajského súdu v Prešove, a to písomne v dvoch vyhotoveniach.

Zdroj: KAUZIS.SK – https://www.kauzis.sk/judikatura/r/ECLI:SK:KSPO:2016:8015201130.1 (dáta aktuálne k 11. 11. 2026). Záväzné je znenie zverejnené súdom.




